ΚΑΝΟΝΙΣΜΟΣ (ΕΚ) αριθ. 1863/95 ΤΟΥ ΣΥΜΒΟΥΛΙΟΥ της 17ης Ιουλίου 1995 για την τροποποίηση του κανονισμού (ΕΟΚ) αριθ. 1766/92 περί κοινής οργανώσεως αγοράς στον τομέα των σιτηρών και του κανονισμού (ΕΚ) αριθ. 1868/94 για την καθιέρωση καθεστώτος ποσοστώσεων για την παραγωγή αμύλου γεωμήλων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,

την πρόταση της Επιτροπής,

τη γνώμη του Ευρωπαϊκού Κοινοβουλίου, (1) τη γνώμη της Οικονομικής και Κοινωνικής Επιτροπής (2),

Εκτιμώντας:

ότι το άρθρο 8 του κανονισμού (ΕΟΚ) αριθ. 1766/92 (3) προβλέπει ένα καθεστώς πληρωμών για τους παραγωγού γεωμήλων που προορίζονται για την παρασκευή αμύλου 7 ότι, προκειμένου να αποφευχθεί η πλεονασματική παραγωγή αμύλου γεωμήλων, οι εξισωτικές αυτές πληρωμές θα καταβάλλονται για ποσότητα γεωμήλων που παραδίδεται από τον παραγωγό σε βιομηχανία αμύλου, μόνον εφόσον η ποσότητα αυτή δεν οδηγεί σε υπέρβαση της ποσόστωσης της συγκεκριμένης βιομηχανίας 7 ότι ο κανονισμός (ΕΚ) αριθ. 1868/94 (4) καθορίζει στο άρθρο 2 τις ποσοστώσεις των κρατών μελών για την παραγωγή αμύλου κατά τις περιόδους εμπορίας 1995/96, 1996/97 και 1997/98 7 ότι η προσχώρηση της Αυστρίας, της Φινλανδίας και της Σουηδίας καθιστά αναγκαία τη χορήγηση ποσοστώσεων στα εν λόγω κράτη μέλη 7 ότι η ανάπτυξη της αμυλοβιομηχανίας στην περίοδο αναφοράς του κανονισμού (ΕΚ) αριθ. 1868/94 στα κράτη μέλη εκείνα διαφέρει από την ανάπτυξη στα άλλα κράτη μέλη και, συνεπώς, η ποσόστωση πρέπει να κατανεμηθεί με βάση μια περίοδο πιο αντιπροσωπευτική 7 ότι, η βάση για την κατανομή των ποσοστώσεων που χρησιμοποιούνται για τα λοιπά κράτη μέλη δεν ενδείκνυται για την περίπτωση της Αυστρίας, της Φινλανδίας και της Σουηδίας, δεδομένου ότι η πριμοδότηση που αναφέρεται στο άρθρο 1 του κανονισμού (ΕΟΚ) αριθ. 1543/93 (5) δεν ήταν πληρωτέα εκεί 7 ότι, γι' αυτό το λόγο, η ποσόστωση πρέπει να κατανεμηθεί με βάση την ποσότητα αμύλου γεωμήλων που παρήχθη σε κάθε κράτος μέλος κατά το ημερολογιακό έτος 1993 και για την οποία χορηγήθηκε εθνική ενίσχυση 7 ότι πρέπει να συνεκτιμηθεί και το γεγονός ότι, από πλευράς συνήθους επιπέδου παραγωγής, το 1993 ήταν για τη Φινλανδία λιγότερο αντιπροσωπευτικό από ό,τι για την Αυστρία και τη Σουηδία 7 ότι, στην περίπτωση της Φινλανδίας, θα πρέπει να κατανεμηθεί πρόσθετη ποσόστωση για την κάλυψη της παραγωγής η οποία δεν κατέστη δυνατόν να πραγματοποιηθεί το 1993 λόγω της επιβολής υποχρέωσης για παύση της καλλιέργειας 7 ότι, όμως, λόγω ιδιαιτέρων δυσκολιών στα οικεία τρία κράτη μέλη, σχετικών με δομικές προσαρμογές αργούν παραγωγικό δυναμικό και επενδύσεις διενεργηθείσες πριν την εισαγωγή του συστήματος ποσοστώσεων, η ανωτέρω ποσόστωση πρέπει να αναπροσαρμοσθεί 7 ότι, λόγω λάθους, το άρθρο 6 παράγραφος 1 και παράγραφος 2 του κανονισμού (ΕΚ) αριθ. 1868/94 φαίνεται να είναι αντιφατικό και, για λόγους σαφήνειας, πρέπει να τροποποιηθεί,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 8 του κανονισμού (ΕΟΚ) αριθ. 1766/92 τροποποιείται ως εξής:

1. η παράγραφος 2 γίνεται παράγραφος 2 στοιχείο α) 7 2. προστίθεται το ακόλουθο στοιχείο:

«β) με την επιφύλαξη του στοιχείου α), το εξισωτικό ποσό καταβάλλεται μόνο για την ποσότητα γεωμήλων που καλύπτεται από σύμβαση μεταξύ του παραγωγού γεωμήλων και της βιομηχανίας αμύλου εντός του ορίου της ποσόστωσης της συγκεκριμένης βιομηχανίας, που αναφέρεται στο άρθρο 2 παράγραφος 2 του κανονισμού (ΕΚ) αριθ. 1868/94.».

Άρθρο 2

Ο κανονισμός (ΕΚ) αριθ. 1868/94 τροποποιείται ως εξής:

1. στο άρθρο 2:

α) ο πίνακας στην παράγραφο 1 αντικαθίσταται από τον ακόλουθο πίνακα:

>ΘΕΣΗ ΠΗΝΑΚΑ>

β) μετά τη δεύτερη περίπτωση της παραγράφου 2 προστίθεται το ακόλουθο εδάφιο:

«Εντούτοις, στην περίπτωση της Αυστρίας, της Φινλανδίας και της Σουηδίας, το κράτος μέλος κατανέμει την ποσόστωση που αναφέρεται στην παράγραφο 1 σε βιομηχανίες αμύλου, προκειμένου να χρησιμοποιηθούν κατά τις περιόδους εμπορίας 1995/96, 1996/97 και 1997/98, με βάση ιδίως την ποσότητα αμύλου γεωμήλων που παρήχθη από αυτές κατά το ημερολογιακό έτος 1993 και για την οποία έλαβαν εθνική ενίσχυση.» 7 2. στο άρθρο 6:

α) στην παράγραφο 1 διαγράφονται οι όροι «Με την επιφύλαξη του άρθρου 5» 7 β) στην παράγραφο 2, οι όροι «Με την επιφύλαξη της παραγράφου 1» αντικαθίστανται από τους όρους «Παρά την παράγραφο 1».

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 17 Ιουλίου 1995.

Για το Συμβούλιο Ο Πρόεδρος L. ATIENZA SERNA